SL Uradni list Evropske unije C 234/16

Objava vloge za spremembo na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

(2008/C 234/10)

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006 (1). Izjavo o ugovoru mora Komisija prejeti v šestih mesecih po dnevu te objave.

VLOGA ZA SPREMEMBO

UREDBA SVETA (ES) št. 510/2006

Vloga za spremembo v skladu s členom 9 in členom 17(2)

„JAMÓN DE TERUEL“

ES št.: ES/117/0078/01.03.2005

ZOP ( X ) ZGO ( )

Zahtevana(-e) sprememba(-e)

Postavka(-e) specifikacije

Ime proizvoda X Opis proizvoda Geografsko območje Dokazilo o poreklu Metoda pridobivanja Povezava Označevanje Nacionalne zahteve

Spremembe

Opis proizvoda

Pri fizičnih značilnostih šunke z navedeno zaščiteno označbo porekla (ZOP) se doda: „možnost obrezanja kože šunke z rezom v obliki črke ‚V‘, pri čemer je konica na sredi najdebelejšega dela šunke“.

Iz tehničnih poročil preiskave je razvidno, da rez v obliki črke „V“ v kožo šunke zagotavlja večjo homogenost in kakovost pridobljenega proizvoda, saj je s takšnim rezom mogoče dobiti enotno debelino maščobne plasti. Sušenje je zato bolj homogeno, saj lahko vlaga lažje izhlapeva, s čimer se doseže optimalen postopek sušenja. Poleg tega je zaradi odstranitve kože krčenje mesa med sušenjem enakomernejše, s čimer se prepreči nastanek gub, razpok in vdrtin na koži. Bolj homogen postopek zorenja pa preprečuje tudi nastanek napak v teksturi, zlasti pastoznosti ali pretrde konsistence.

Študiji o učinku reza v obliki črke „V“ v kožo šunke na senzorične značilnosti prav tako kažeta, da je tako proizvedena šunka manj pastozna in lepljiva. Bilo je tudi ugotovljeno, da je v okusu takšne šunke običajno več sladkih not ter manj grenkih in kovinskih not, hkrati pa je šunka manj slana in bolj zrela.

V skladu s sklepnimi ugotovitvami obeh študij je kakovost končnega proizvoda večja.

POVZETEK

UREDBA SVETA (ES) št. 510/2006

„JAMÓN DE TERUEL“

ES št.: ES/117/0078/01.03.2005

ZOP ( X ) ZGO ( )

Ta povzetek zajema glavne elemente specifikacije proizvoda za informativne namene.

1. Pristojna služba v državi članici:

Naziv: Subdirección General de Calidad Agroalimentaria y Agricultura Ecológica, Dirección General de Industria Agroalimentaria y Alimentación, Secretaría General de Agricultura y Alimentación del Ministerio de Agricultura, Pesca y Alimentación Naslov: C/ Paseo Infanta Isabel no 1 E-28071 Madrid Tel.: (34) 91 347 53 97 Faks: (34) 91 347 54 10 E-mail: sgcaae@mapya.es

2. Vlagatelj:

Naziv: Consejo Regulador de la DOP «Jamón de Teruel» Naslov: Avda de Sagunto, no 52–3o E-44002 Teruel Tel.: (34) 978 618 940 Faks: (34) 978 618 941 E-mail: consejo@jamondeteruel.com Sestava: Proizvajalci/predelovalci ( X ) drugi ( )

3. Vrsta proizvoda:

Skupina 1.2: Mesni proizvodi (kuhani, soljeni, dimljeni itd.)

4. Specifikacija:

(Povzetek zahtev iz člena 4(2))

4.1 Ime izdelka: „Jamón de Teruel“.

4.2 Opis: Šunka, pridobljena iz zadnjih nog prašičev, ki so križanci med:

samicami: Landrace (standardna pasma), Large White ali križanci med tema dvema pasmama in

samci: Landrace (standardna pasma) ali Duroc.

Za proizvodnjo zaščitene šunke so primerne samo zadnje noge prašičev, skotenih in vzrejenih na farmah v provinci Teruel.

Značilnosti zrele šunke so naslednje:

Fizične značilnosti:

oblika: podolgovata, obrezana in zaobljena na robovih vse do mišičevja, s parklji; s kožo, ki je lahko ohranjena v celoti ali pa je obrezana z rezom v obliki črke „V“, pri čemer je konica na sredi najdebelejšega dela šunke,

teža: med 8 in 9 kg in nikakor manj kot 7 kg.

Vidne/organoleptične značilnosti:

barva: rdeča in sijoča pri rezanju, z mišično maso, ki je delno prepredena z maščobo,

meso: finega okusa, ne preveč slano,

maščevje: mastne konsistence, sijoče, belo-rumenkaste barve, aromatično in prijetnega okusa.

4.3 Geografsko območje: Območje vzreje prašičev je provinca Teruel. Območje proizvodnje šunke so mestne občine province Teruel z nadmorsko višino najmanj 800 metrov.

4.4 Dokazilo o poreklu: Zaščitena šunka se proizvaja iz živali, vzrejenih na farmah z opredeljenega geografskega območja in vpisanih v register ustreznega regulativnega organa; surovine, zakol živali ter postopek pridelave in zorenja so pod nadzorom regulativnega organa, ki proizvod, preden se ta da na trg, certificira in zanj izda garancijsko potrdilo.

4.5 Metoda pridobivanja: Za proizvodnjo šunke so primerne zadnje noge križancev pasem Landrace, Large White in Duroc. Teža živega prašiča pred zakolom se giblje med 115 in 130 kg, odcejanje trupov živali poteka pri temperaturi do največ 10 °C in vlažnosti med 95 in 85 % ter traja najmanj štiri ure. Soljenje, umivanje, izhlapevanje vode in sušenje traja najmanj osem mesecev. Zorenje poteka v sušilnicah ali kleteh. Skupni postopek proizvodnje traja najmanj dvanajst mesecev.

4.6 Povezava: Skrben izbor prašičev, pitanih z naravno krmo in strogo nadzorovanih od skotitve naprej, zagotavlja surovine odlične kakovosti. Prašiči za pridelavo „Jamón de Teruel“ so skoteni in vzrejeni v provinci Teruel v skladu z zahtevami iz specifikacije. Pitani so s krmo, ki sestoji zlasti iz žit (ječmen, oves in koruza), večinoma pridelanih v provinci Teruel, ki je znana po gojenju žit.

Tako je krma v 95 % pridelana v tovarnah na navedenem geografskem območju, kar zagotavlja poreklo večine uporabljenih surovin.

Regulativni organ redno, in sicer v tovarnah za pridelavo krme ter na farmah, jemlje vzorce krme, ki se uporablja za pitanje prašičev, in tako preverja sestavo uporabljenih surovin.

Sušenje poteka v ugodnih podnebnih pogojih (povprečna nadmorska višina več kot 800 m, suho in hladno podnebje), ki dajo proizvodu značilno aromo in okus.

4.7 Nadzorni organ:

Naziv: Consejo Regulador de la DOP «Jamón de Teruel» Naslov: Avda de Sagunto, no 52–3o E-44002 Teruel Tel.: (34) 978 618 940 Faks: (34) 978 618 941 E-mail: consejo@jamondeteruel.com

Regulativni organ za zaščiteno geografsko označbo je v skladu s standardom EN 45011.

Preverjanje izpolnjevanja zahtev iz specifikacije opravijo nadzorniki, ki jih pooblasti pristojna uprava in ki so pri svojem delu nepristranski glede proizvajalcev in predelovalcev.

4.8 Označevanje: Obvezna navedba „Jamón de Teruel“.

Oznake, ki jih je odobril regulativni organ.

Kontrolne trakove in oznake oštevilči in izda regulativni organ.

(1) UL L 93, 31.3.2006, str. 12.